OpenLLM-France/wikimedia huggingface dataset:
# Denise Restout

Denise Restout (París, 24 de novembre, 1915 - Hartford, Connecticut, Estados Unidos, 9 de març, 2004) va ser una professora de piano francesa experta en la música barroca alemanya i francesa per al teclat. Va ser ajudant, editora i biògrafa de la clavecinista Wanda Landowska.

## Biografia

Denise era filla de Fernand Restout, dissenyador i Juliette François, professora, va créixer a Saint-Leu, en una família de músics. Va estudiar dibuix, història de l'art i pintura, però també música, piano i clavicèmbal al Conservatori Nacional de Música, on es va graduar l'any 1930.
Al Conservatori de París, va ser alumne de Lazare Lévy. El 1933 va conèixer Wanda Landowska, va prendre classes de clavecí amb ella i es van convertí en parella de fet. Va començar a tocar l'orgue amb Joseph Bonnet. Participa en classes magistrals de clavecí.
Es va convertir en assistent de Landowska el 1935, i la va seguir als Estats Units el 1940 quan va haver de fugir de França. Quan Landowska va morir el 1959, Denise Restout va heretar la seva propietat i els seus arxius. Va continuar ensenyant al Centre Landowska situat a Lakeville (Connecticut) i el 1964 va publicar una recopilació dels escrits de Landowska. Restout va ser membre de la societat francesa de musicologia.
Els arxius de Wanda Landowska i Denise Restout es poden consultar a la Biblioteca del Congrés.

## Referències

* ↑ (en-US) «Paid Notice: Deaths RESTOUT, DENISE THERESA», The New York Times, 21 mars 2004 (ISSN 0362-4331, lire en ligne [archive], consulté le 29 juin 2019)
* ↑ Les Musiciens et les Chanteurs - Syndicat initiative Saint Leu » [archive], sur www.tourismesaintleu.fr (consulté le 29 juin 2019)
* ↑ Etat civil de Paris » [archive], sur http://archives.paris.fr [archive] (consulté le 30 juin 2019) : « Acte de naissance n°2537, année 1915, 18e arrondissement, registre cote 18N 394 »
* ↑ Les amis de la médiathèque Georges Pompidou de St Leu la Forêt » [archive], sur www.signets.org (consulté le 29 juin 2019)
* ↑ Landowska, Wanda. et Denise Restout, Landowska on music, Stein and Day, 1981, ©1964 (ISBN 0812812336 et 9780812812336, OCLC 8076202, lire en ligne [archive])
* ↑ Société Française de Musicologie, « Liste des membres au 31 décembre 1961 », Revue de musicologie, vol. 47, no 124, décembre 1961, p. 266 (www.jstor.org/stable/927099.)
* ↑ (en) « Wanda Landowska and Denise Restout papers » [archive], sur https://lccn.loc.gov [archive] (consulté le 30 juin 2019)
# Studio City

Studio City és un districte de 10,3 km² situat a San Fernando Valley dins la ciutat de Los Angeles, a Califòrnia.
Studio City deu el seu nom a Mack Sennett qui durant els anys 20 va portar els seus estudis cinematogràfics, Mack Sennett Studios, a aquesta barriada de Los Angeles. Posteriorment, aquests estudis serien reanomenats com Republic Pictures Studio, MTM Enterprises Studios i CBS Studio Center.
El districte compta amb la biblioteca pública de Los Angeles i també és conegut perquè cada diumenge, a Ventura Place, s'hi celebra un tradicional mercat de grangers.
El setembre del 2004, Britney Spears va contraure matrimoni amb Kevin Federline en una residència privada de Studio City. Altres anècdotes, són que Bonnie Lee Bakley, dona de l'actor Robert Blake, va ser trobada morta prop de Vitello's Restaurant, a Tujunga Avenue, el maig del 2001 després de ser agredida Arxivat 2006-06-17 a Wayback Machine.. El 4 de març del 1952, l'actor i ex-president dels EUA, Ronald Reagan, va contraure matrimoni amb Nancy Davis també a Studio City.

## Població

Segons l'almanac de San Fernando Valley Arxivat 2009-02-08 a Wayback Machine. de l'any 2000, Studio City tenia 25.841 habitants i 13.086 cases. El preu mitja d'una casa és de 464.000 US$. La població és un 84% blanca, amb un 8% d'hispans, un 5% d'asiàtics i un 3% d'afro-americans.
Als anys 50, Studio City va ser un lloc de residència per a una important població que professava el judaisme i que encara manté la seva presència a la zona. Igualment, la zona és coneguda per una reputada qualitat gastronòmica i per la quantitat d'estrelles del món del cinema i la televisió que hi resideixen.

## Punts d'interès

* CBS Studio Center
* Ventura/Laurel Canyon shopping districts
* Fryman Canyon Park
* Los Angeles River walk
* Exterior of Brady Bunch house

## Residents famosos a Studio City

* P.T. Anderson
* Alex Trebek
* William Shatner Arxivat 2006-05-20 a Wayback Machine.
* Steve Carell
* Jason Alexander
* Ed Begley
* Ed Asner

## Enllaços externs

* Studio City Chamber of Commerce Arxivat 2006-05-19 a Wayback Machine. (anglès)
* Ventura Blvd on the Web (anglès)
# KK Partizan Belgrad

El KK Partizan Belgrad (en serbi: Košarkaški Klub Partizan / КК Партизан) és un club de bàsquet de la ciutat de Belgrad a Sèrbia. El KK Partizan forma part del club poliesportiu Partizan amb moltes altres seccions, entre elles el futbol. La temporada 2020-2021 participa en la Lliga Adriàtica de bàsquet i en l'Eurocup.
L'equip femení és conegut com ŽKK Partizan

## Història

El club va ser fundat el 4 d'octubre de 1945. La secció de bàsquet és una de les millors del bàsquet serbi, ja que ha conquerit 13 lligues i vuit copes nacionals, així com tres Copes Korac i el màxim títol del bàsquet europeu, l'Eurolliga, el 1992. En el seu equip han jugat jugadors de la categoria d'Aleksandar Djordjevic, Vlade Divac, Predrag Danilovic i Zarko Paspalj.

## Palmarès masculí

* Eurolliga
** Campions (1): 1991-92
** Ha jugat la Final Four el 1987-88, 1997-98, 2009-10.
* Copa Korać
** Campions (3): 1977-78, 1978-79, 1988-89
** Finalistes (1): 1973-74
* Lliga Adriàtica
** Campions (6): 2006-07, 2007-08, 2008-09, 2009-10, 2010-11, 2012-13
** Finalistes (2): 2004-05, 2005-06
* Supercopa Adriàtica
** Campions (1): 2019
* Lliga sèrbia
** Campions (8): 2006-07, 2007-08, 2008-09, 2009-10, 2010-11, 2011-12, 2012-13, 2013-14
** Finalistes (3): 2014-15, 2015-16, 2018-19
* Copa sèrbia
** Campions (8): 2007-08, 2008-09, 2009-10, 2010-11, 2011-12, 2017-18, 2018-19, 2019-20
** Finalistes (4): 2006–07, 2012-13, 2015-16, 2016-17
* Lliga serbo-montenegrina
** Campions (8): 1994-95, 1995-96, 1996-97, 2001-02, 2002-03, 2003-04, 2004-05, 2005-06
** Finalistes (4): 1992-93, 1993-94, 1999-00, 2000-01
* Copa serbo-montenegrina
** Campions (5): 1993–94, 1994-95, 1998-99, 1999-00, 2001-02
** Finalistes (5): 1992-93, 1995-96, 1996-97, 2000-01, 2004-05
* Lliga iugoslava
** Campions (5): 1975–76, 1978–79, 1980–81, 1986–87, 1991–92
** Finalistes (10): 1949, 1950, 1951, 1963, 1966, 1977-78, 1981-82, 1987-88, 1988-89, 1990-91
* Copa iugoslava
** Campions (3): 1978–79, 1988–89, 1991–92
** Finalistes (2): 1962, 1972-73

## Palmarès femení

* Lliga Adriàtica
** Campiones (2): 2011–12, 2012–13
* Lliga sèrbia
** Campiones (4): 2010, 2011, 2012, 2013
* Copa sèrbia
** Campiones (3): 2011, 2013, 2018
* Lliga iugoslava
** Campiones (3): 1984, 1985, 1986
* Copa iugoslava
** Campiones (2): 1985, 1986

## Jugadors destacats

* Dražen Dalipagić
* Vlade Divac
* Saša Đorđević
* Predrag Danilović
* Žarko Paspalj
* Dragan Kićanović
* Željko Rebrača
* Dejan Tomašević

## Enllaços externs

* Web oficial
* Web de seguidors
# Cravanche

Cravanche és un municipi francès, es troba al departament del Territori de Belfort i a la regió de Borgonya - Franc Comtat. L'any 2006 tenia 2205 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 1267 | 1570 | 1885 | 1893 | 1877 | 1806 | 2205 |
# Ratpenat orellut de Nicéforo

El ratpenat orellut de Nicéforo (Trinycteris nicefori) és una espècie de ratpenat que viu a Centreamèrica, des del sud de Mèxic fins a Panamà, al nord de Colòmbia, a Veneçuela, a Guyana, a la conca amazònica del Brasil, al Perú i a Trinitat i Tobago. Fou anomenat en honor del religiós i naturalista colombià d'origen francès Nicéforo María.

## Referències

* ↑ Distribució (anglès)
* ↑ Beolens, B.; Watkins, M.; Grayson, M. The Eponym Dictionary of Mammals (en anglès). Johns Hopkins University Press, 2009, p. 292. ISBN 978-0801893049.
Espècies vivents de noctilionoïdeus :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera :
Família Mormoopidae :
Família Mystacinidae :
Família Noctilionidae :
Família Phyllostomidae (A..O) :
Família Phyllostomidae (P..Z) :
# Phytophthora capsici

Phytophthora capsici és un fong heterotàlic patogen que afecta a diferents famílies de plantes com les lleguminoses, les solanàcies i algunes cucurbitàcies (com per exemple el cogombre). Produeix putrefacció. Són protists filamentosos semblants superficialment als fongs. En la fase de reproducció sexual es caracteritzen per la presència de zoospores biflagelades amb un flagel cap endavant i un despullat cap endarrere.

## Referències

* ↑ Satour, M. M., Butler, E. E. 1967. A root and crown rot of tomato caused by Phytophthora capsici and P. parasitica. Phytopathology 57: 510-515.
* ↑ Boslan, Paul W. "Think Global, Breed Local: Specificity and complexity of Phytophthora capsici" Chili pepper institute, New Mexico State University Available from: http://njveg.rutgers.edu/NJpepperconference-10.23.08/assets.pepper/pdfs/01_Bosland.pdf Arxivat 2012-04-26 a Wayback Machine.
* ↑ Lamour, K.H. and Hausbeck, M.K., "Phytophthora capsici on Vegetable Crops: Research Progress and Management challenges", Plant Diseas/Dec. 2004 Vol 88 No.12 (The American Phytopathological Society) Available from: http://www.apsnet.org/publications/plantdisease/2004/December/Pages/88_12_1292.aspx

## Fonts

* Effect of Crop Rotation on the Survival of Phytophthora Capsici in Michigan
* K.H. Lamour, Department of Entomology and Plant Pathology, The University of Tennessee, Knoxville 37996-4560, and M.K. Hausbeck, Department of Plant Pathology, Michigan State University, East Lansing 48824-1312 doi:10.1094/PDIS.2003.87.7.841 Available from:http://apsjournals.apsnet.org/doi/abs/10.1094/PDIS.2003.87.7.841 2. Satour, M. M., Butler, E. E. 1967. A root and crown rot of tomato caused by Phytophthora capsici and P. parasitica. Phytopathology 57: 510-515.

## Enllaços externs

* Index Fungorum
* USDA ARS Fungal Database
# Elena Espinosa Mangana

Elena Espinosa Mangana (Ourense, Galícia 1960) és una política gallega, exMinistra d'Agricultura, Pesca i Alimentació.

## Biografia

Va néixer el 21 de març de 1960 a la ciutat gallega d'Ourense. Va estudiar ciències econòmiques i empresarials a la Universitat de Santiago de Compostel·la.
A partir de 1996 va treballar dos anys a l'Institut Gallec de Medicina Tècnica i va incorporar-se com a Directora Financera Administrativa a l'empresa "Rodman Polyships", i entre 2002 i 2004 fou adjunta a la presidència del "Grup Rodman".

## Activitat política

L'any 1985 va ingressar al Partit Socialista de Galícia, sent nomenada aquell mateix any responsable de la zona urgent de reindustrialització de Vigo, i posteriorment entre 1988 i 1996 va ser nomenada Presidenta de l'Autoritat Portuària d'aquesta ciutat.
Després de la victòria del PSOE en les eleccions generals de 2004, el nou president del govern José Luis Rodríguez Zapatero la nomenà Ministra d'Agricultura, Pesca i Alimentació, i el 2008 també s'encarregaria de les competències en medi ambient, amb el canvi de denominació del nou Ministeri de Medi Ambient, Medi Rural i Marí. El 2010 fou substituïda en el càrrec per Rosa Aguilar. Segons Ecologistes en Acció, va donar «un gir antiecològic» en aquest ministeri, paralitzant de facto l'aprovació o aplicació d'importants encara que insuficients mesures per a la protecció mediambiental, desmuntant equips tècnics i menyspreant la totalitat del moviment ecologista. En paraules de Jaime Izquierdo (aleshores assessor de la ministra), durant aquells dos anys de mandat d'Espinosa, el Ministeri de Medi ambient reprèn la idea dels governs de Felipe González de vincular en un mateix departament la competència ambiental amb una altra àrea de naturalesa productiva. Es van fer passos per orientar-se en aquesta direcció fins a tal punt que la política ambiental del Govern depassa les competències mateixes del Ministeri per «transcendir» a altres departaments.
El 4 de març de 2012 presenta la seva candidatura a la Secretaria general del Partit dels Socialistes de Galícia (PSdeG- PSOE) al XII Congrés que se celebra entre el 9 i l'11 de març però no aconsegueix superar al seu rival Pachi Vázquez. Poc després, va abandonar la política i es va incorporar a la seva antiga empresa com a Adjunta a la presidència del Grup Rodman, amb un sou de més de 100.000 euros anuals.

## Referències

* ↑ «Intereconomía. Elena Espinosa pagó 12 millones de euros en contratos a su antigua empresa». Arxivat de l'original el 2013-10-14. [Consulta: 6 març 2015].
* ↑ Y Espinosa engulló a Narbona…, El País.com. Consultat el 03-06-2008.
* ↑ 20 minutos «Pajín, ministra de Sanidad, Política Social e Igualdad, Aguilar, de Medio Ambiente y Gómez, Inmigración» Consultat el 20 d'octubre de 2010
* ↑ Ecologistes en Acció: «Rosa Aguilar se hace cargo de un ministerio hundido por la acción antiecológica de su antecesora» Arxivat 2016-03-03 a Wayback Machine.
* ↑ Elena Espinosa, Ministra de Interiores. Balance de dos años largos al frente de Medio Ambiente.
* ↑ El Mundo / Diumenge /29 / setembre / 2013. 14 / CRÓNICA / Nº 937. Consultat: el 09-01-2014
# Yuriko Shima

Yuriko Shima (島 由理子, 12 de juliol de 1959) és una exfutbolista japonesa.

## Selecció del Japó

Va debutar amb la selecció del Japó el 1981. Va disputar 4 partits amb la selecció del Japó.

## Estadístiques

Selecció del Japó :
| Anys | Partits | Gols |
| 1981 | 4 | 0 |
| Total | 4 | 0 |

## Referències

* ↑ Japan Football Association(japonès)
# País del Loira

El País del Loira o els Països del Loira (Pays de la Loire en francès, Paeiz de la Leirr en gal·ló) és una regió de França.

## Geografia

El País del Loira limita amb les regions de Bretanya a l'oest, Normandia al nord, Centre - Vall del Loira a l'est i Nova Aquitània al sud.
La regió del País del Loira està formada per 5 departaments:
* Loira Atlàntic
* Maine i Loira
* Mayenne
* Sarthe
* Vendée

## Història

Des d'un punt de vista històric, el País del Loira comprèn territoris que pertanyien a les antigues províncies d'Anjou, Bretanya, Maine, Perche i Poitou.
Aquesta regió va ser creada l'any 1960, al mateix temps que les altres regions. Ara bé, a diferència de algunes regions, el País del Loira no corresponia a cap entitat administrativa preexistent. Així, els cinc departaments van ser agrupats seguint criteris econòmics, administratius i polítics.
La pertinença del departament de Loira Atlàntic a aquesta regió ha estat objecte de forta controvèrsia, ja que aquest departament forma part de l'anomenada Bretanya històrica.

## Política

Regió de forta tradició conservadora, les eleccions regionals de 2004 van ser les primeres en què la coalició d'esquerra va aconseguir la victòria. Aquesta coalició estava formada per cinc partits d'esquerra: el Partit Socialista, el Partit Comunista Francès, Els Verds, el Partit Radical d'Esquerra i l'Associació de l'Esquerra Republicana. Aquests cinc partits ja es van presentar junts a la primera volta de les eleccions aconseguint el 37,20% dels vots emesos. A la segona volta, aquesta llista va obtenir el 52,35% dels vots i 60 dels 93 escons del Consell Regional.
La dreta, que controlava fins aleshores el Consell Regional, es va presentar desunida a la primera volta de les eleccions. La llista de la UMP i el Moviment per França va obtenir el 32,33% dels vots emesos. La llista de la Unió per a la Democràcia Francesa va ser la tercera llista més votada amb el 12,14% dels vots. Totes dues llistes es van unir de cara a la segona volta aconseguint-hi el 47,65% dels vots emesos i 33 escons.
El Front Nacional no va aconseguir cap escó al Consell Regional del País del Loira, ja que no va poder passar a la segona volta de les eleccions. La llista del Front Nacional va obtenir el 9,71% dels vots emesos en la primera volta, quan el mínim legal per a poder passar a la segona volta és del 10%. Això fa del País del Loira una de les poques regions de la França europea on la ultradreta no és present al Consell Regional.
Christelle Morançais és la presidenta del consell regional des de 2017.

## Enllaços externs

* Consell Regional del País del Loira (francès)
* Opposition aux Pays de la Loire, Nantes en Bretagne Arxivat 2009-09-30 a Wayback Machine. (francès)
# Kim Nam-il

Kim Nam-Il (Incheon, Corea del Sud, 14 de març de 1977) és un futbolista sud-coreà. Va disputar 98 partits amb la selecció sud-coreana.

## Referències

* ↑ National Football Teams
# Cynoscion praedatorius

Cynoscion praedatorius és una espècie de peix de la família dels esciènids i de l'ordre dels perciformes.

## Morfologia

* Els mascles poden assolir 110 cm de longitud total.

## Hàbitat

És un peix marí, de clima tropical i bentopelàgic.

## Distribució geogràfica

Es troba al Pacífic oriental central: Costa Rica i Panamà.

## Observacions

És inofensiu per als humans.

## Referències

* ↑ Gill T. N., 1861. Revision of the genera of North American Sciaeninae. Proc. Acad. Nat. Sci. Phila. v. 13. 79-89.
* ↑ BioLib (anglès)
* 1 2 3 4 FishBase (anglès)
* ↑ Chao, L.N., 1995. Sciaenidae. Corvinas, barbiches, bombaches, corvinatas, corvinetas, corvinillas, lambes, pescadillas, roncachos, verrugatos. p. 1427-1518. A: W. Fischer, F. Krupp, W. Schneider, C. Sommer, K.E. Carpenter i V. Niem (eds.) Guia FAO para identificación de especies para los fines de la pesca. Pacífico Centro-oriental. 3 volums. 1813 p.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.
# Rectoria (la Vajol)

La Rectoria és una obra de la Vajol (Alt Empordà) inclosa a l'Inventari del Patrimoni Arquitectònic de Catalunya.

## Descripció

Edifici annexe a la portada de l'església de Sant Martí de la Vajol, de planta quadrada, i coberta a dues vessants. És un edifici amb paredat de pedres sense escairar, amb cantonades carreuades. Les oberutres també són carreuades, i la porta d'accés es troba sota un porxo, actualment arremolinat. La porta d'accés és carreuada, amb una gran llinda i descentrada respecte el porxo que la cobreix. A sobre d'aquest porxo hi ha una terrassa, que dona la primer pis de la casa.

## Referències

* ↑ «Rectoria». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 9 maig 2020].
# Pepsi-Cola (equip ciclista 1969)

L'equip Pepsi-Cola va ser un equip ciclista espanyol que competí professionalment el 1969 i estava dirigit per l'exciclista Salvador Botella.
No s'ha de confondre amb altres equips anomenats Pepsi-Cola.

## Principals resultats

* Gran Premi de Primavera: José Manuel Lasa (1969)
* Clàssica d'Ordizia: Miguel María Lasa (1969)

### A les grans voltes

* Volta a Espanya
** 1 participació (1969)
** 2 victòries d'etapa:
*** 2 el 1969: Ramon Sáez (2)
** 0 classificació final:
** 0 classificacions secundàries:
* Tour de França
** 0 participacions
* Giro d'Itàlia
** 0 participacions

## Enllaços externs

* Plantilla a firstcycling.com
* Plantilla a memoire-du-cyclisme.eu
* Plantilla a sitiodeciclismo.net
# Camallarga negre

El camallarga negre (Himantopus novaezelandiae) és una espècie d'ocell de la família dels recurviròstrids (Recurvirostridae) que habitava aiguamolls i pantans de les illes del Nord i del Sud de Nova Zelanda, si bé únicament sobreviu a la segona.
# Patkai

Patkai o Purvachal són unes muntanyes de l'Índia a l'estat d'Assam i la frontera del nord-est amb Myanmar. Foren creades pel mateix procés tectònic que va formar l'Himàlaia al mesozoic, encara que no són tan elevades ni denses, i incloen puig cònics, terrases i valls fondes
Tres serres deriven dels Patkai. El Patkai-Bum, la serralada Garo-Khasi-Jaintia, i les muntanyes Lushai (Lushai Hills), muntanyes Naga (Naga Hills) i muntanyes Chin (Chin Hills) fins a la Serralada de l'Arakan (Arakan Range). La serra de Garo-Khasi o Garo-Khasi-Jaintia es troba a Meghalaya amb Cherrapunji com a zona més humida del món. El clima és alpí degut a l'altitud. El cim més alt és el mont Dapha de 4.578 metres.
El coll de Pangsau és la ruta principal pel Patkai. La carretera de Ledo es va construir per aquest pas a la II Guerra Mundial per unir l'Índia amb Birmània i amb Xina.
L'altura mitjana és de 1250 metres però té cims de fins a 2.100 o 2200
El 1837 el dr. Griffiths va creuar les muntanyes Patkai cap a la vall d'Hukawng; a finals del segle es va construir una línia de ferrorarril que es va obrir el 1896, passant per part de la vall; la llargada era de 450 km incloent un túnel d'1,5 km i a 850 mnetres d'altitud.

## Bibliografia

* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Suflí

Suflí és una localitat de la província d'Almeria. L'any 2006 tenia 253 habitants. La seva extensió superficial és de 10 km² i té una densitat de 25,3 hab/km². Les seves coordenades geogràfiques són 37° 20′ N, 2° 23′ O. Està situada a una altitud de 634 metres i a 115 quilòmetres de la capital de la província, Almeria.

## Demografia

Evolució demogràfica :
| 1996 | 1998 | 1999 | 2000 | 2001 | 2002 | 2003 | 2004 | 2005 | 2006 |
| 233 | 246 | 249 | 256 | 251 | 255 | 242 | 234 | 260 | 253 |
# Karin front la platja

Karin front la platja és una aquarel·la realitzada pel pintor suec Carl Larsson l'any 1908. Es troba en la col·lecció del Museu d'Art de Malmö en el sud de Suècia.

## Descripció

L'aquarel·la de Larsson representa a la seva esposa Karin, en el jardí de la seva casa Lilla Hyttnäs en Sundbornsån en Dalarna, en un dia assolellat. La pintura va ser comprada en ocasió de l'Exposició del Bàltic que es va celebrar el 15 de maig al 4 d'octubre de 1914 a la ciutat de Malmö.
L'aquarel·la es va reproduir en un llibre titulat: Åt solsidan :en bok om boningsrum, om barn, om dig, om blommor, om allt : taflor och prat /af Carl Larsson que va ser publicat el 1910 i que conté 32 reproduccions de pintures amb el seu text.

## Europeana 280

A l'abril de 2016, la pintura Karin front la platja va ser seleccionada com una de les deu més grans obres artístiques de Suècia pel projecte Europeana.

## Referències

* ↑ «Karin at the Shor». europeana.eu. [Consulta: 25 maig 2016].
* ↑ «Baltiska utställningen i Malmö 1914». fotevikensmuseum. Arxivat de l'original el 2016-06-25. [Consulta: 25 maig 2016].
* ↑ «Åt solsidan :en bok om boningsrum, om barn, om dig, om blommor, om allt : taflor och prat /af Carl Larsson». Göteborgs universitet. [Consulta: 25 maig 2016].
* ↑ «Europeana 280 Blog» (en anglès). Arxivat de l'original el 2016-05-01. [Consulta: 25 maig 2016].
# Pijama (postres)

El pijama són unes postres elaborades amb flam, fruita en almívar, gelat i nata, inspirades en el Pêche Melba. Va ser inventat el 1951 per Paco Parellada, responsable del restaurant 7 Portes de Barcelona, quan oficials de la Sisena Flota dels Estats Units van demanar un Pêche Melba i Parellada va elaborar la seva interpretació a partir de les instruccions dels clients. El nom pijama es va originar com una deformació de Pêche Melba, per l'accent de l'oficial estatunidenc que el va demanar.

## Referències

* ↑ Vilas, Albert. «RECEPTA PAS A PAS: Pijama», 29-07-2014. [Consulta: 23 març 2022].
* ↑ «El restaurante que inventó el mítico postre ‘Pijama’». [Consulta: 26 juliol 2016].
* ↑ «Esto me suena. Las tardes del Ciudadano García» (en espanyol europeu), 26-07-2016. [Consulta: 26 juliol 2016]. Primera hora del programa, 26/07/2016.